

**Republika e Kosovës**

**Republika Kosova-Republic of Kosovo**

***Qeveria –Vlada-Government***

***Ministria e Shëndetësisë - Ministarstvo Zdravstva - Ministry of Health***

**Departamenti për Integrim Evropian dhe Koordinim të Politikave**

**Raporti i pLanit të integritetit institucional ministria e shëndetësisë**

**(janar-qershor 2024)**

**Prishtinë,**

**Korrik, 2024**

**Përmbajtja**

[**Përmbledhje ekzekutive** 1](#_Toc171939825)

[**I.** **Realizimi i aktiviteteve** 2](#_Toc171939826)

[**II.** **Sfidat** 3](#_Toc171939827)

[**III.** **Rekomandimet** 3](#_Toc171939828)

# **Përmbledhje ekzekutive**

Në pajtim me legjislacionin në fuqi për parandalimin e korrupsionit i cili obligon të gjitha institucionet të zhvillojnë dhe miratojnë planet e integritetit, Ministria e Shëndetësisë ka hartuar dhe miratuar Planin e integritetit për periudhën 2024 -2026.

Plani është dokument operativ, që ofron masa të mbështetura tek rreziku për të arritur objektivat e integritetit të Ministrisë së Shëndetësisë.

Në Kosovë autoriteti më i lartë për shëndetësi, Ministria e Shëndetësisë, ka përgjegjësinë kryesore për të krijuar politika dhe për të bërë monitorimin e zbatimit të këtyre politikave, që rrjedhimisht do të ndikonte edhe në parandalimin e korrupsionit potencial korrupsionit dhe sjelljeve tjera jo - profesionale në sektorin e shëndetësisë.

Përmes këtyre politikave e veçanërisht përmes zbatimit të Planit të Integritetit Institucional, Ministria e Shëndetësisë synon, që të arrijë të zvogëlojë rrezikun nga korrupsioni respektivisht rritjen e përgjegjësisë dhe transparencës në të gjithë sistemin shëndetësor përfshirë edhe menaxhimin dhe shpenzimet në sektorin e shëndetësisë.

Përmes Planit të integritetit Ministria e Shëndetësisë ka shtuar dhe fuqizuar kontrollet ekzistuese operative në të gjitha aktivitetet, me theks të veçantë në procesin e prokurimit dhe transparencës së këtyre aktiviteteve.

Ministria e Shëndetësisë duke u përkushtuar në zbatimin e legjislacionit dhe në aktivitetet që adreson Plani i Integriteti Institucional ka emëruar edhe mekanizmat, që kanë për detyrë mbikëqyrjen e këtij procesi, raportimin e tyre tek akterët kompetent, respektivisht eliminimin e rreziqeve të mundshme në bazë të të gjeturave përgjatë procesit të mbikëqyrjes.

Plani i integritetit ka paraparë pesë (5) fusha të përgjithshme të rrezikut dhe tre (3) fusha specifike të rrezikut të përcaktuara si në vijim:

**Fushat e përgjithshme të rrezikut:**

* Drejtimi dhe menaxhimi;
* Planifikimi dhe menaxhimi financiar;
* Politika e burimeve njerëzore, sjellja etike dhe profesionale e të punësuarve;
* Komunikimi dhe informimi;
* Ruajtja dhe siguria e të dhënave;

**Fushat e specifike të rrezikut janë:**

* Prokurimi publik dhe menaxhimi i projekteve/kontratave;
* Furnizimi me barna;
* Inspektimet.

Në bazë të këtyre fushave të rrezikshmërisë, janë përcaktuar tridhjetetetë (38) përshkrime të rrezikut, në kuadër të masave ekzistuese të kontrollit janë paraparë pesëdhjetenëntë (59) të tilla, respektivisht po aq, pesëdhjetenëntë (59) masa të propozuara për zvogëlimin apo eliminimin e rreziqeve.

Krejt ky proces është paraparë të përcillet në faza të caktuara nga Koordinatori përgjegjës i emëruar nga Sekretari i Përgjithshëm. Në kuadër të këtij obligimi është përgatitur edhe ky raport, ku janë bërë hapa të duhur në drejtim të zvogëlimit të rreziqeve respektivisht është rritur dukshëm transparenca në të gjitha këto fusha, përkatësisht masa të përcaktuara në Planin e integritetit institucional të MSh.

Monitorimi i zbatimit të masave të propozuar është realizuar duke kërkuar raport të zbatimit të tyre nga vetë përgjegjësit e masës, apo edhe duke u mbështetur në raporte të tjera të punës siç është ai i zbatimit të Programit të legjislacionit dhe të Programit Kombëtar për Zhvillim.

Nga pesëdhjetenëntë (59) masat e propozuara, për periudhën e raportimi, zbatim të plotë kanë gjetur tetëmbëdhjetë (18) prej tyre apo thënë në përqindje është realizuar 30.5%, pjesërisht të realizuara janë gjithsejte nëntë (9) masa apo thënë në përqindje 15.2%, në proces të realizimit janë njëzeteshtatë (27) masa, apo 45.7 %, dy (2) masa kanë filluar në qershor sipas aktivitetit të planifikuar, si dhe tre (3) aktivitete janë të parealizuara, apo 5.08%, të cilat aktivitete priten të realizohen në gjysmën e dytë të vitit 2024.

# **Realizimi i aktiviteteve**

Aktivitete kryesore në kuadër Planit të integritetit kanë qenë ato të prokurimit publik dhe menaxhimi i projekteve/kontratave, furnizimi me barna, transparenca, respektimi i meritokracisë, zhvillimi i moduleve përkatëse për raportim dhe siguri në të dhëna, si dhe inspektimet.

* Drejtimi dhe menaxhimi – edhe pse Ligji bazik për hartim të politikave gjithnjë është konsideruar me prioritet, tashmë është një draft final dhe pritet që në pjesën e dytë të vitit të merren hapat e mëtutjeshëm.
* Planifikimi dhe menaxhimi financiar, kjo fushë është në nivel të mirë të realizimit, sipas masave të propozuar në Planin e integritetit.
* Politika e burimeve njerëzore, sjellja etike dhe profesionale e të punësuarve, rezulton se janë plotësuar në masë të madhe përgjegjësitë e zyrtarëve, Rregullorja e brendshme tashmë është miratuar nga Kryeministri, derisa hartimi i PSO-së për deklarim të konfliktit të interest, pritet që të hartohet dhe miratohet sipas afateve të parapara.
* Komunikimi dhe informimi ka treguar rezultate të kënaqshme, pavarësisht resurseve të kufizuara si dhe mungesës së planit të mirëfilltë të komunikimit. Masat e kësaj fushe nuk janë realizuar, megjithatë aktivitetet janë realizuar. Masat e propozuar janë në proces të hartimit, përjashtimisht Hartimit të PSO për ngritjen e përgjegjësisë, transparencës përmes komunikimit brenda Ministrisë, e cila do të fillojë pas miratimit të Planit të komunikimit të reviduar.
* Ruajtja dhe siguria e të dhënave, masat e kësaj fushe janë në proces të realizimit, dhe janë të përfshira edhe në Planin Strategjik për zhvillimin e Sistemit të Informimit Shëndetësor 2024-2030, që tashmë veçse është i aprovuar nga Qeveria e RKS.
* Prokurimi publik dhe menaxhimi i projekteve/kontratave – masat e kësaj fushe janë plotësuar në plotni sipas afateve, derisa të tjerat janë në proces të zbatimit, po ashtu sipas afateve të planifikuara.
* Furnizimi i branave në pjesën më të madhe të vitit ka qenë në nivel të kënaqshëm.
* Sa i përket aktivitetit të inspektimeve realizimi i tyre ka qenë 100% në bazë të planifikimit, po ashtu edhe për inspektimet e paplanifikuara, ky përmirësim është si rezultat i rekrutimit të stafit, është vërejtur se ka pas inspektime në bazë të kërkesave dhe paraqitjeve të natyrave të ndryshme, përfshi edhe të atyre të sinjalizuara.

# **Sfidat**

* Për këtë periudhë nuk ka pas vështirësi

# **Rekomandimet**

* Monitorimi dhe përgatitja e raportit vjetor sipas modelit të APK